55 każ ġdid ta' Covid-19, Ifiequ 43 pazjent Fl-aħħar 24 siegħa saru 2,194 test
Fl-aħħar 24 siegħa, hekk kif saru 2,194 test, 55 persuna rriżultaw pożittiv għall-Covid-19. Mill-banda l-oħra, fiequ 43 pazjent biex issa l-għadd tal-każi attivi huwa ta' 680. Il-każi tal-lum għadhom qed ikunu investigati. Intant, mill-35 każ imħabbra lbieraħ jirriżulta li: ħamsa kienu qraba ta' pazjenti li rriżultaw pożittiv fil-jiem li għaddew; ħamsa kienu kuntatti diretti ta' pazjenti; tnejn kienu kollegi ta' pazjenti li ħarġilhom il-Covid-19; każ wieħed huwa mill-cluster ta' Paceville; każ wieħed kien impurtat; u erba' każi rriżultaw minn attivitajiet li għalihom attendew għadd ta' persuni. Il-bqija tal-każi mħabbra lbieraħ kienu sporadiċi. Id-dettalji tal-każi li rriżultaw fl-aħħar 24 siegħa se jingħataw għada mill-awtoritajiet tas-saħħa.